พิพิธภัณฑ์ในประเทศจอร์แดน

**พิพิธภัณฑ์ ณ จุดต่ำสุดของโลก** (อังกฤษ: Museum at the Lowest Place on Earth; อาหรับ: متحف أخفض مكان على الأرض) เป็นพิพิธภัณฑ์ที่ตั้งอยู่ในพื้นที่เฆารุศศอฟี (غور الصافي) อำเภออัลอัฆวารุลญะนูบียะฮ์ (الأغوار الجنوبية) เขตผู้ว่าราชการอัลกะร็อก ในหุบเขาจอร์แดน ประเทศจอร์แดน พิพิธภัณฑ์แห่งนี้อุทิศให้กับการจัดแสดงโบราณวัตถุทางประวัติศาสตร์และซากทางโบราณคดี

ประวัติ
-------

แนวคิดในการสร้างพิพิธภัณฑ์นี้มีประวัติย้อนไปในคริสต์ทศวรรษ 1990 ซึ่งเสนอโดยกอนสตันดีโนส โปลีติส (กรีก: Κωνσταντίνος Δ. Πολίτης) นักโบราณคดีจากสมาคมกรีกเพื่อการศึกษาตะวันออกใกล้ (*Hellenic Society for Near Eastern Studies*) และกรมโบราณวัตถุของจอร์แดนหลังจากการขุดค้นในพื้นที่ ใน พ.ศ. 2539 บริษัทอาหรับโปแตช (البوتاس العربية) ให้ทุนสนับสนุนการก่อสร้างพิพิธภัณฑ์แห่งนี้ โดยบริษัทอาหรับโปแตชได้ให้จอร์จ ฮะกีม (Georges Hakim) สถาปนิกชาวเลบานอนออกแบบอาคารพิพิธภัณฑ์ ซึ่งรัฐบาลจอร์แดนได้ให้ทุนสนับสนุนการก่อสร้างใน พ.ศ. 2547 อาคารพิพิธภัณฑ์แล้วเสร็จในปี 2549 ต่อมาในปี 2550 กระทรวงการท่องเที่ยวและโบราณวัตถุจอร์แดนได้ติดต่อกับสมาคมกรีกเพื่อการศึกษาตะวันออกใกล้เพื่อออกแบบนิทรรศการบางส่วนของพิพิธภัณฑ์ให้เสร็จสมบูรณ์ พิพิธภัณฑ์แห่งนี้เปิดตัวครั้งแรกใน พ.ศ. 2555

งานสะสม
-------

พิพิธภัณฑ์แห่งนี้รวบรวมชุดสิ่งสะสมเครื่องเซรามิกยุคสำริด โมเสกประดับอารามไบแซนไทน์ พิพิธภัณฑ์มีเครื่องแต่งกายแบบกรีก-โรมัน ซึ่งค้นพบที่ซากโบราณสถานก็อยซูน (خربة قيزون) พิพิธภัณฑ์แห่งนี้ยังมีป้ายสุสานของชาวคริสต์จากซากเมืองโศอาร์ (צוער) อีกด้วย นอกจากนี้ยังมีกระเบื้องโมเสกทางเท้าที่สมบูรณ์จากอารามนักบุญโลต[en] พิพิธภัณฑ์มีห้องปฏิบัติการสำหรับการบูรณะโบราณวัตถุ ซึ่งส่วนใหญ่จะเป็นกระเบื้องโมเสกโบราณ นอกจากนี้ พิพิธภัณฑ์ยังมีเครื่องปั้นดินเผาอายุ 5,000 ปีที่ย้อนกลับไปถึงยุคสำริดอีกด้วย พิพิธภัณฑ์ยังมีการจัดแสดงนิทรรศการหัตถกรรมที่มาจากชุมชนในจอร์แดน

ระเบียงภาพ
----------

* เครื่องปั้นดินเผาโบราณเครื่องปั้นดินเผาโบราณ
* สิ่งจัดแสดงในพิพิธภัณฑ์สิ่งจัดแสดงในพิพิธภัณฑ์
* แม่พิมพ์เครื่องมือโลหะแม่พิมพ์เครื่องมือโลหะ

อ้างอิง
-------

1. ↑  متحف أخفض بقعة على الأرض ... عين مكان على كهف النبي لوط وحضارة الاغوار الجنوبية - أخبار سوق عمان المالي [The Museum of the Lowest Place on Earth... A place in the Cave of the Prophet Lot and the Civilization of the Southern Jordan Valley...]. *AmmanXchange*. 10 มกราคม 2012. สืบค้นเมื่อ 2 กุมภาพันธ์ 2022.
2. ↑  Konstantinos D. Politis (29 พฤศจิกายน 2020). *Ancient Landscapes of Zoara I: Surveys and Excavations at the Ghor as-Safi in Jordan, 1997–2018*. Taylor & Francis. pp. 271–. ISBN 978-1-00-022229-6.
3. ↑  O'Keefe, Faisal (17 เมษายน 2013). "Jordan Valley Boasts the Lowest Museum on Earth". *Green Prophet* (ภาษาอังกฤษแบบอเมริกัน). สืบค้นเมื่อ 15 มิถุนายน 2021.
4. ↑  Teller, Matthew (17 มกราคม 2013). *The Rough Guide to Jordan* (ภาษาอังกฤษ). Rough Guides UK. ISBN 978-1-4093-6499-3.
5. ↑  متحف أَخفض بقعة على الارض [Museum, the lowest spot on Earth]. *Department of Antiquities*. สืบค้นเมื่อ 15 มิถุนายน 2021.
6. ↑  Rawashdeh, Saeb (15 มิถุนายน 2020). "Museum showcases artifacts, handicrafts from Ghor Safi heritage". *The Jordan Times* (ภาษาอังกฤษ). สืบค้นเมื่อ 2 กุมภาพันธ์ 2022.
7. ↑  افتتاح "متحف أخفض مكان على سطح الأرض" في غور الصافي [Opening of the "Museum of the Lowest Place on Earth" in Ghor al-Safi]. *Alghad* (ภาษาอาหรับ). 19 พฤษภาคม 2012. สืบค้นเมื่อ 15 มิถุนายน 2021.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ พิพิธภัณฑ์ ณ จุดต่ำสุดของโลก